b"\n_START_ARTICLE_\nSetge de Tulaytula\n_START_SECTION_\nAntecedents\n_START_PARAGRAPH_\nL'Emirat de Tulaytula i l'Emirat d'Isbiliya aspiraven a unir als seus dominis la resta de Taifes. Yahya ibn Ismail al-Mamun de Tulaytula va ocupar l'Emirat de Balansiya el 1064 i la Rep\xc3\xbablica de Qurtuba ser\xc3\xa0 agregada als dominis de Muh\xc3\xa0mmad ibn Abbad al-M\xc3\xbatamid d'Isbiliya el 1070. _NEWLINE_Alfons VI de Castella, que havia rebut protecci\xc3\xb3 de Yahya ibn Ismail al-Mamun quan va fugir del seu germ\xc3\xa0 San\xc3\xa7 II de Castella amb qui es disputava les terres que Ferran I de Castella havia repartit entre els seus fills, va seguir una pol\xc3\xadtica de suport a tots contra tots en el seu exclusiu benefici, i l'Emirat de Granada i Qurtuba el 1075. En 1075 va ser enverinat a Qurtuba, assumint el regnat el seu n\xc3\xa9t Yahya al-Q\xc3\xa0dir, que es va considerar prou fort en els seus dominis com per a prescindir del rei lleon\xc3\xa8s i va expulsar de Tulaytula als partidaris de la col\xc2\xb7laboraci\xc3\xb3 amb els cristians, per\xc3\xb2 aquests van provocar una revolta a Balansiya, que es va declarar independent sota el comandament d'Abu Bekr ben Abd al-Aziz, i la taifa de Toledo, sense el suport de cristi\xc3\xa0, va perdre les terres cordoveses i les prov\xc3\xadncies del sud el 1077, i va veure's atacat per Al-Mutaw\xc3\xa0kkil ibn al-\xc3\x80ftas, l'Emir de Badajoz. _NEWLINE_Al-Qadir es va veure, for\xc3\xa7at a demanar ajut castell\xc3\xa0 i es va alienar el suport d'una gran part de la poblaci\xc3\xb3: els musulmans volien trencar l'alian\xc3\xa7a amb Castella i Lle\xc3\xb3 i l'acostament als altres regnes musulmans, mentre els moss\xc3\xa0rabs i jueus eren partidaris de l'alian\xc3\xa7a i fins i tot de l'annexi\xc3\xb3. _NEWLINE_Al-Mutawakil va entrar en la ciutat el 1080, mentre Al-Qadir es refugiava a Conca. El 1081 Al-Mutawakil, que havia restat els darrers deu mesos a Tulaytula, va marxar a Badajoz i els castellans van contraatacar i van atacar la zona del riu Tajo ocupant Majrit i Talavera i establint fortificacions a Escalona (1081/1082).\n_START_SECTION_\nEl setge\n_START_PARAGRAPH_\nEl 1082 els castellans van reconquerir Coruche, fortaleses a la zona de Talavera i altres punts i van entrar a la capital, on van col\xc2\xb7locar com a rei vassall a Yahya al-Q\xc3\xa0dir. El rei de Castella va exigir als sevillans l'evacuaci\xc3\xb3 dels territoris toledans que ocupava (la moderna prov\xc3\xadncia de Ciudad Real i una part de la de Conca) i davant la negativa va declarar la guerra a l'emirat d'Isbiliya. Una incursi\xc3\xb3 castellana va arribar fins a Tarifa. _NEWLINE_El nou emir toled\xc3\xa0 va cedir als castellans els territoris al nord del Tajo (Majrit, Escalona, Madina Salim...) i fins i tot algunes fortaleses al sud del riu a canvi de Balansiya. Finalment va cedir la a Alfons a canvi de Balansiya. Davant aquest acord, els toledans oposats a la col\xc2\xb7laboraci\xc3\xb3 d'Alfons amb Al-Qadir van sol\xc2\xb7licitar el suport de Ahmed I ibn Sulaiman al-Muktadir, Muh\xc3\xa0mmad ibn Abbad al-M\xc3\xbatamid i Al-Mutaw\xc3\xa0kkil ibn al-\xc3\x80ftas mentre l'altra part de la poblaci\xc3\xb3, cansada de les cont\xc3\xadnues guerres, acceptava el lliurament de Toledo a Alfons, sempre que aquest simul\xc3\xa9s prendre-la per la for\xc3\xa7a, per a evitar que els toledans fossin acusats de trair la causa musulmana, conscients de la p\xc3\xa8rdua de prestigi que suposaria per l'Islam la cessi\xc3\xb3 de Toledo. _NEWLINE_En aquell moment, el regne de Lle\xc3\xb3, en el que s'aplicava la legislaci\xc3\xb3 de car\xc3\xa0cter romano-visig\xc3\xb2tic diferenciada de la de Castella, basada en les comunidades de villa y tierra, considerat l'hereu del Regne de Toledo era m\xc3\xa9s poder\xc3\xb3s que el Regne de Castella i tamb\xc3\xa9 tenia la intenci\xc3\xb3 de recuperar per a si la capital de l'antic regne. _NEWLINE_El 1085, despr\xc3\xa9s de quatre anys de setge, Tulaytula es rendia pac\xc3\xadficament el 6 de maig despr\xc3\xa9s d'obtenir garanties els musulmans que es respectarien les seves persones i b\xc3\xa9ns i que se'ls permetria seguir en possessi\xc3\xb3 de la mesquita major. Per la seva banda, els toledans es comprometien a abandonar les fortaleses i l'alc\xc3\xa0sser. El 25 de maig del mateix any Alfons VI va entrar a la ciutat.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de la conquesta d'aquesta Taifa, la Corona de Castella va passar a ser m\xc3\xa9s poderosa i va donar motiu a la inversi\xc3\xb3 de forces entre cristians i musulmans a la pen\xc3\xadnsula Ib\xc3\xa8rica. _NEWLINE_Alfons VI de Castella va conquerir Val\xc3\xa8ncia amb les tropes d'\xc3\x81lvar F\xc3\xa1\xc3\xb1ez, que es qued\xc3\xa0 encarregat de la defensa perqu\xc3\xa8 Yahya al-Q\xc3\xa0dir hi pogu\xc3\xa9s governar l'emirat de Balansiya, on fou reconegut tret de X\xc3\xa0tiva, que fou assetjada i pass\xc3\xa0 a mans d'Al-M\xc3\xbandhir Imad-ad-Dawla, i atacar Balansiya, per\xc3\xb2 Yahya al-Q\xc3\xa0dir va aconseguir el suport financer de Muh\xc3\xa0mmad ibn \xc3\x80hmad ibn T\xc3\xa0hir, antic emir de M\xc3\xbarsiya, exiliat a Balansiya des de la conquesta per Muh\xc3\xa0mmad ibn Abbad al-M\xc3\xbatamid, i va poder resistir al tortos\xc3\xad, que es va retirar despr\xc3\xa9s de quatre mesos de setge. Quan els almor\xc3\xa0vits van iniciar la conquesta de la pen\xc3\xadnsula cridats per Muhammad Ibn Abbad Al Mutamid, Yahya al-Q\xc3\xa0dir va creure que la seva ciutat estava en perill i va contractar a El Cid perqu\xc3\xa8 proteg\xc3\xads la seva ciutat dels almor\xc3\xa0vits."